**KRITERIJI ZA OCJENJIVANJE – 1. C razred – TJELESNA I ZDRAVSTVENA KULTURA**

**Prema Pravilniku o načinima, postupcima i elementima vrednovanja učenika u osnovnoj i srednjoj školi ( članak 12. ) u prvome polugodištu prvoga razreda osnovne škole učitelj prati učenikova postignuća, ali ga ne ocjenjuje brojčano, nego ga odgojno – obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju.**

|  |  |
| --- | --- |
| **OCJENA** | **MOTORIČKA ZNANJA** |
| ODLIČAN (5) | -u potpunosti usavršio biotička motorička znanja(hodanje, trčanje, skakanje)  - učenik je u potpunosti usvojio višenje, upiranje i kolutanje kao temeljno motoričko znanje za nadogradnju zahtjevnijih gibanja  -učenik nema nikakvih poteškoća u svladavanju motoričkih zadataka, a tehnička izvedba je izuzetna  -motoričko znanje primjenjuje u svim situacijama, na pravilan način  -učenik je izuzetno pedantan, svjestan i precizan i stalno brine o kvaliteti svog rada  -zadatke izvršava s oduševljenjem i napreduje u osobnom razvoju |
| VRLO DOBAR (4) | - usavršio biotička motorička znanja (hodanje, trčanje, skakanje)  - učenik je usvojio višenje, upiranje i kolutanje kao temeljno motoričko znanje za nadogradnju zahtjevnijih gibanja  -učenik nema poteškoća u svladavanju motoričkih zadataka, a tehnička izvedba nije na očekivanoj razini  -motoričko znanje primjenjuje uz male korekcije  -učenik izvršava zadatke u skladu sa svojim mogućnostima  -traži pomoć kad mu je potrebna  -rado ispunjava zadatke i sluša pažljivo |
| DOBAR (3) | - biotička motorička znanja usvojena većim dijelom(hodanje, trčanje, skakanje)  - učenik je većim dijelom usvojio višenje, upiranje i kolutanje kao temeljno motoričko znanje za nadogradnju zahtjevnijih gibanja  -učenik s malim poteškoćama svladava motoričke zadatke, a tehnička izvedba mu je površna, nesigurna te mu je potrebna pomoć u izvedbi  -primjena znanja teško izvediva  -učenik nema dovoljno strpljenja, zadovoljava se djelomičnim rezultatima, kod poteškoća odustaje od daljnjeg nastojanja u radu, zaostaje za drugima |
| DOVOLJAN (2) | - djelomično usavršio biotička motorička znanja(hodanje, trčanje, skakanje)  - učenik je djelomično usvojio višenje, upiranje i kolutanje kao temeljno motoričko znanje za nadogradnju zahtjevnijih gibanja  -učenik s velikim poteškoćama svladava motoričke zadatke, a o tehničkoj izvedbi teško se može i govoriti  -primjena znanja je jako loša  -učenik je površan, nezainteresiran, ne brine o kvaliteti svog rada |

**MOTORIČKA DOSTIGNUĆA**

Oduzeti najbolji i najslabiji rezultat i dobiveni broj dijeliti sa 4. Ono što dobijemo uvrštavamo u rezultate.

Npr. Najslabiji rezultat : 10,00

Najbolji rezultat: 7,00

10,00 – 7,00 = 3,00 3,00: 4 = 0,75

9,28 – 10,03 dovoljan

8,52 – 9,27 dobar

7,76 – 8,51 vrlo dobar

7,00 – 7,75 odličan

**MOTORIČKE SPOSOBNOSTI**

Provjeravaju se na početku i na kraju školske godine. Na početku školske godine treba za svakog učenika ustanoviti razinu tih sposobnosti, kako bi se odredili načini i metode za njihovo poboljšanje. Na kraju školske godine treba ustanoviti da li se i u kojoj su se mjeri promijenile te sposobnosti pod utjecajem tjelesnog vježbanja. Vrednuje se postignuti rezultat, tj. osobni napredak.